text: 
  Tiden, hvor han efter eget udsagn drak mere end fem flasker whisky 
  om dagen. Perioderne, hvor han med jævne mellemrum blev anholdt af 
  politiet. 40 gange alene, fordi han kørte uden kørekort, selv om han 
  på grund af spirituskørsel var fradømt retten til at køre bil indtil 
  1999. Men også dengang han blev dømt seks måneders fængsel for at 
  true to betjente med et geværløb på en villavej i Næstved.
  
  En dom, som han imidlertid aldrig afsonede. Forinden havde 
  Justitsministeriet nået at erklære ham uegnet til straf på grund af 
  forfølgelsesvanvid.
  
  De seneste år har han levet en tilbagetrukket tilværelse i en fire 
  et halvt værelses lejlighed på Frederikberg. Godset Fodbygård ved 
  Næstved blev tvunget fra ham og solgt af boets kuratorer.
  
  I dag er Bøje Nielsen gift for anden gang med Hanne Taarup Nielsen. 
  Han har ikke noget arbejde, men modtager hver måned et beløb på 
  20.000 kroner fra modstanderen Axel Juhl-Jørgensen.
  
  
  
  